སྐབས་༡༦པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་༦པའི་སྟེང་དུ་བཙན་བྱོལ་བོད་མིའི་འོས་བསྡུའི་སྒྲིག་གཞི་བསྐྱར་བཅོས་ཟིན་བྲིས་ཚོགས་ཆུང་ནས་མང་ཚོགས་ཀྱི་བསམ་འཆར་ཕྱོགས་བསྡུས་ཁྲིམས་འཆར་ལ་གོ་བསྡུར་རིམ་པར་བྱུང་བ་དང་།ལྷག་པར་དུ་རྒྱ་ཆེའི་མི་མང་གི་མངོན་འདོད་དང་བསམ་འཆར་གཞིར་བཟུང་ནས་འོས་བསྡུའི་སྔོན་འགྲོ་དང་དངོས་གཞི་གཉི་ག་རང་འཇགས་དགོས་པའི་ཐད་ལ་འོས་ཤོག་གི་ལམ་ནས་མང་མོས་ཀྱི་རྒྱབ་སྐྱོར་ཐོབ་པར་འདི་ག་ལྟེ་གནས་ཁང་གི་ངོས་ནས་རྗེས་སུ་ཡི་རངས་ཞུ་བཞིན་ཡོད་ལ།དེ་ནི་རྒྱ་ཆེའི་མི་མང་གི་མངོན་འདོད་ལ་རྒྱལ་ཁ་ཆེན་པོ་ཐོབ་པ་ཞིག་ཡིན་པར་ངོས་འཛིན་བྱེད་ཀྱི་ཡོད།དེ་ཡང་ཕྱི་ལོ་༢༠༡༦ལོར་རྒྱ་ཆེའི་མི་མང་ནས་བཙན་བྱོལ་བོད་མིའི་སྲིད་སྤྱིའི་འོས་གཞི་འོས་འདེམ་སྐབས་སུ་སྔོན་འགྲོ་དང་དངོས་གཞི་གཉི་ག་དགོས་མིན་ཐད་ལ་རྙོག་གླེང་ཤུགས་ཆེན་བྱུང་བ་དང་སྦྲགས་ཏེ།འདི་ག་ལྟེ་གནས་ཁང་གི་ངོས་ནས་གཞུང་དང་གཞུང་འབྲེལ་མིན་པའི་ཚོགས་པ་སྐྱིད་སྡུག་ཁག་གི་གནད་ཡོད་མི་སྣ་དང་ཆེད་མཁས་པ།ལྷག་པར་དུ་ལས་ཐོག་སྤྱི་འཐུས་ཁག་བསྡུ་བསྐོང་གིས་འོས་བསྡུའི་སྔོན་འགྲོ་དང་དངོས་གཞི་གཉི་ག་དགོས་མིན་གཙོས་པའི་བོད་མིའི་མང་གཙོའི་འོས་བསྡུ་དང་འབྲེལ་བའི་སྒྲིག་གཞི་ལེགས་བཅོས་གནང་དགོས་ཅི་ཡོད་སྐོར་ལ་བགྲོ་གླེང་དང་བསམ་འཆར་ཕྱོགས་བསྡུས་ཀྱིས་ཆེད་བཙུགས་འོས་བསྡུའི་སྒྲིག་གཞི་བསྐྱར་བཅོས་འཆར་ཟིན་ཚོགས་ཆུང་ལ་ཕུལ་བ་དང་།ཕྱི་ལོ་༢༠༡༧ལོར་འདི་ག་ལྟེ་གནས་ཁང་གི་ངོས་ནསབོད་མིའི་སྤྱི་ཚོགས་ཁྲོད་དུ་མང་གཙོའི་གོ་རྟོགས་གོང་འཕེལ་སྐོར་སྐྱོདལས་གཞི་སྤེལ་ནས།ས་གནས་བོད་མིའི་གཞིས་ཆགས་ཁག་དང་མཐོ་སློབ་ཁགདགོན་སྡེ་ཁག་བཅས་ལ་སྐོར་སྐྱོད་ཀྱིས་བོད་མིའི་མང་གཙོའི་འོས་བསྡུའི་སྒྲིག་གཞི་དང་འབྲེལ་བའི་རྒྱ་ཆེའི་མི་མང་གི་བསམ་འཆར་ཕྱོགས་བསྡུས་ཀྱིས་ཡིག་བརྙན་གཉིས་ཀྱི་ཐོག་ནས་སྐབས་༡༦པའི་གྲོས་ཚོགས་ཚོགས་དུས་༤སྟེང་ཞུ་འབུལ་བྱས་ཡོད།འདི་ག་ལྟེ་གནས་ཁང་ནས་བོད་ནང་གི་འགྲོ་བ་མིའི་ཐོབ་ཐང་གཙོས་པའི་བཙན་བྱོལ་བོད་མིའི་མང་གཙོའི་ལམ་ལུགས་ཀྱི་བྱུང་རིམ་དང་འཕོ་འགྱུར་སྐོར་ལ་ཞིབ་འཇུག་དང་བགྲོ་གླེང་།སྙན་ཐོ་འདོན་སྤེལ་བཅས་ཀྱི་བྱ་འགུལ་སྤེལ་མུས་ཡིན་པ་ལྟར།ད་ལན་བོད་ཡིག་གི་ཐོག་ནས་བཙན་བྱོལ་བོད་མིའི་མང་གཙོ།༢༠༡༨ལོའི་དམིགས་བསལ་སྙན་ཐོ་འགྲེམ་སྤེལ་བྱས་ཡོད་ལ།ས་བཅད་༦དང་དོན་ཚན་༡༡བཅས་ཁྱོན་ཤོག་གྲངས་༢༤༥ཡིས་གྲུབ་པའི་དམིགས་བསལ་སྙན་ཐོ་འདིའི་ནང་དུ།མང་གཙོའི་ཀ་བ་གསུམ་གྱིས་གྲུབ་པའི་བཙན་བྱོལ་བོད་མིའི་མང་གཙོའི་ལམ་ལུགས་ཀྱི་བྱུང་རིམ་དང་འཕོ་འགྱུར།བོད་མིའི་སྒྲིག་འཛུགས་ཀྱི་སྲིད་སྤྱི་གཉིས་དང་ཆེས་མཐོའི་ཁྲིམས་ཞིབ་ཁང་།བོད་མིའི་འོས་བསྡུ་ལས་ཁང་དང་ལས་བྱེད་འདེམ་བསྐོ་ལྷན་ཁང་།རྩིས་ཞིབ་ལས་ཁང་སོགས་རང་དབང་ཅན་གྱི་སྡེ་ཚན་ཁགབཙན་བྱོལ་བོད་མིའི་བཅའ་ཁྲིམས་གཏན་འབེབས་དང་བསྐྱར་བཅོས།མ་འོངས་བོད་ཀྱི་མང་གཙོའི་ལམ་ལུགས་ཀྱི་ཁ་ཕྱོགས་དང་བཅའ་ཁྲིམས།དམིགས་བསལ་ཕྱི་ལོ་༢༠༡༡ལོར་སྤྱི་ནོར་༸གོང་ས་སྐྱབས་མགོན་ཆེན་པོ་མཆོག་ནས་བོད་ཀྱི་ཆབ་སྲིད་འཛིན་སྐྱོང་གི་སྐུ་དབང་རྩིས་སྤྲོད་གནང་བའི་སྐོར།ཕྱི་ལོ་༢༠༡༦ལོར་སྲིད་སྤྱི་གཉིས་ཀྱི་འོས་བསྡུ་དང་སྐབས་༡༦པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་དང་པོའི་གྲོས་ཆོད་དེ་བོད་མིའི་འོས་བསྡུའི་སྒྲིག་གཞི་བསྐྱར་བཅོས་དང་།ཕྱི་ལོ་༢༠༡༧ལོའི་སྲིད་སྤྱི་གཉིས་ཀྱི་འོས་བསྡུ་དང་འབྲེལ་བའི་བོད་མིའི་མང་གཙོའི་ལམ་ལུགས་ཐད་ལ་རྒྱ་ཆེའི་མི་མང་ནས་བསམ་འཆར་དང་མངོན་འདོན་ཅི་བྱུང་སྐོར་འཁོད་ཡོད།དེར་མ་ཟད།བོད་རྒྱ་ཆེའི་མི་མང་ལ་མང་གཙོའི་ལམ་ལུགས་ཀྱི་བྱུང་རིམ་དང་སྔ་རྗེས་སུ་འགྱུར་བ་ཇི་དང་གང་བྱུང་གི་གོ་རྟོགས་ཡོང་ཐབས་སུ།འདི་ག་ལྟེ་གནས་ཁང་གིས་ཕྱི་ལོ་༢༠༡༢ལོར་དབྱིན་ཡིག་གི་ཐོག་ནས་བཙན་བྱོལ་བོད་མིའི་མང་གཙོ།༢༠༡༢ལོའི་དམིགས་བསལ་སྙན་ཐོ་འདོན་སྤེལ་བྱས་ཤིང་།སྙན་ཐོ་དེའི་ནང་དུ་བཙན་བྱོལ་བོད་མིའི་མང་གཙོའི་ཀ་བ་གསུམ་གྱི་བྱུང་རིམ་དང་བཅའ་ཁྲིམས་བསྐྱར་བཅོས།ལྷག་པར་དུ་སྐུ་དབང་རྩིས་སྤྲོད་གནང་རྗེས་ཀྱི་མ་འོངས་བོད་མིའི་མང་གཙོའི་འཕོ་འགྱུར་དང་ཁ་ཕྱོགས།དམིགས་བསལ་གཞས་ཆགས་ཁག་གི་གཞས་འགོ་འོས་འདེམ་དང་འབྲེལ་བའི་གཞི་རིམ་མང་གཙོའི་འཕེལ་རིམ་དང་གནས་སྟངས་ལ་ཞིབ་འཇུག་རྒྱུས་ལོན་བྱས་ཡོད།གཞན་ཡང་འདི་ག་ལྟེ་གནས་ཁང་ནས་བོད་ནང་གི་འགྲོ་བ་མིའི་ཐོབ་ཐང་གཙོས་པའི་བཙན་བྱོལ་བོད་མིའི་མང་གཙོའི་ལམ་ལུགས་ཀྱི་བྱུང་རིམ་དང་འགྱུར་བ་བཅས་ཀྱི་སྐོར་ལ་བགྲོ་གླེང་དང་ཞིབ་འཇུགབསམ་འཆར་བསྡུ་ལེན།སྙན་ཐོ་འདོན་སྤེལ་བྱས་དང་བྱེད་བཞིན་པའི་དགོས་དམིགས་གཙོ་བོ་ནི།རང་ཅག་ཁ་བ་གངས་ཅན་པའི་བོད་མི་རྒན་དར་གཞོན་གསུམ་སྐྱ་སེར་དབྱེར་མེད་ཐོག་འཛམ་གླིང་སྒང་གི་དེང་རབས་མང་གཙོའི་རྒྱལ་ཁབ་དང་སྔོན་ཐོན་ཅན་གྱི་མི་རིགས་གཞན་དག་ནང་བཞིན།